**Κατηγορούμενο**

**Κατηγορούμενο** λέγεται το ουσιαστικό ή το επίθετο που προσδίδει μια ιδιότητα στο υποκείμενο ή το αντικείμενο δια μέσου του ρήματος.

Τα ρήματα τα οποία συντάσσονται με κατηγορούμενο στο υποκείμενό τους λέγονται **συνδετικά**και είναι τα εξής:

|  |
| --- |
| α) το ρήμα εἰμὶ και τα συνώνυμά του: |
| *γίγνομαι, καθίσταμαι* (= γίνομαι), *ὑπάρχω*, |
| *τυγχάνω* (= τυχαίνει να είμαι), *διατελώ* (= είμαι συνεχώς), |
| *ἔφυν* (= γεννήθηκα), *πέφυκα* (= είμαι από τη φύση μου), |
| *ἀποβαίνω* (= φαίνομαι), *ἐκβαίνω* (= γίνομαι)

|  |
| --- |
| β) τα προχειριστικά ρήματα , δηλαδή όσα σημαίνουν εκλογή: |
| *αἱροῦμαι* (= εκλέγω, εκλέγομαι), *χειροτονῶ* (= εκλέγω με ανάταση του χεριού), *χειροτονοῦμαι*, |
| *λαγχάνω* (= τυχαίνω), *ἀποδείκνυμι* (= διορίζω, καθιστώ), *ἀποδείκνυμαι* |

|  |
| --- |
| γ) τα κλητικά ρήματα: |
| *καλοῦμαι, λέγομαι, ὀνομάζομαι, προσαγορεύομαι* |

 **Κατηγορούμενο του αντικειμένου**Ορισμένα ρήματα συντάσσονται με δύο αιτιατικές από τις οποίες η μια λειτουργεί ως αντικείμενο του ρήματος και η δεύτερη αιτιατική ως κατηγορούμενο της πρώτης.π.χ. Ἡ πόλις Ἀγησίλαον εἵλοντο **βασιλέα** (= Η πόλη τον Αγησίλαο εξέλεξε **βασιλιά**.)Τέτοια ρήματα είναι: α)τα δοξαστικά ρήματα, όπως *νομίζω, ἡγοῦμαι*  β) τα κλητικά ρήματα: *καλῶ, λέγω, ὀνομάζω, προσαγορεύω* (= ονομάζω). |

**Επιρρηματικό κατηγορούμενο**

**Επιρρηματικό κατηγορούμενο** λέγεται το κατηγορούμενο που συντάσσεται συνήθως με ρήματα κίνησης. Είναι επίθετο το οποίο όμως έχει επιρρηματική σχέση με το ρήμα και γι' αυτό μεταφράζεται με επίρρημα ή με εμπρόθετο προσδιορισμό.

π.χ.Πάρειμι δ’**ἄκων**.

(= Παραβρίσκομαι **χωρίς τη θέλησή μου**.)

Το επιρρηματικό κατηγορούμενο δηλώνει:

Σειρά / τάξη: *Πχ.ἐσχατος* (= τελευταίος) ,*πρῶτος*

Σκοπό: *πχβοηθὸς* (= για βοήθεια)

Τρόπο: Πχ *ἄκων* (= χωρίς τη θελησή του)

*ἑκὼν* (= με τη θελησή του)

*ἁθρόος* (= σύσσωμος)

*ἄσμενος* (= με ευχαρίστηση)

Τόπο: Πχ *μετέωρος* (= στον αέρα)

*πελάγιος* (= στο ανοιχτό πέλαγος)

Χρόνο: *πχΤριταῖος* (= για τρεις μέρες)

**Προληπτικό κατηγορούμενο**

**Προληπτικό κατηγορούμενο** λέγεται το κατηγορούμενο το οποίο συντάσσεται με ρήματα αύξησης ή εξέλιξης, όπως τα ρήματα *αὔξομαι, αὐξάνομαι, αἴρομαι* (= υψώνομαι), *τρέφομαι, πνέω, ῥέω* κ.ά. και δηλώνει εκ των προτέρων την ιδιότητα του υποκειμένου ή του αντικειμένου (πριν ολοκληρωθεί δηλαδή η ενέργεια που δηλώνει το ρήμα).

Λέγεται προληπτικό κατηγορούμενο, διότι το υποκείμενο προσλαμβάνει ένα γνώρισμα το οποίο θα είναι το τελικό αποτέλεσμα του ρήματος. Μεταφράζεται: **με αποτέλεσμα να..., ώστε να..., με την προϋπόθεση να...**

π.χ. Ηὔξητο τὸ ὄνομα αὐτοῦ **μέγα**.

(= Αναπτυσσόταν η φήμη του ώστε να γίνει **μεγάλη**)

**Γενική κατηγορηματική**

**Γενική κατηγορηματική** λέγεται η γενική ενός ουσιαστικού που συντάσσεται με ρήματα συνδετικά, η οποία τίθεται στη θέση κατηγορουμένου και έχει κατηγορηματική σημασία. Η γενική κατηγορηματική διακρίνεται σε:

Διαιρετική π.χ. Ἦν δὲ καὶ οὗτος **τῶν στρατηγῶν**.

 (= Ήταν και αυτός **από τους στρατηγούς**.)

Κτητική π.χ. Ὁ ναός ἦν **τῆς θεάς**.

Ιδιότητας π.χ. Τούτου **τοῦ τρόπου** εἰμί

 (= Είμαι αυτού **του χαρακτήρα**.)

Ύλης π.χ. Αἱ ἀσπίδες ἦσαν **χαλκοῦ**

Αξίας, π.χ. Ἡ οἰκία ἦν χιλίων **ταλάντων**.

Καταγωγής π.χ. Δαρείου καὶ Παρυσάτιδος γίγνονται παῖδες δύο.

* **ΑΣΚΗΣΗ 1**

Να εντοπίσετε τα κατηγορούμενα στις παρακάτω προτάσεις και να αναγνωρίσετε το είδος τους:

Ἐπίδαμνός ἐστι πόλις.

 Ὑπαίθριοι δ' ἔξω ἐστρατοπεδεύετε.

 Πρῶτος ἔλεξεν αὐτῶν Καλλίας ὁ δᾳδοῦχος.

 ᾜρετο δὲ τὸ ὕψος τοῦ τείχους μέγα.

Ἐγώ σε, ὦ Φαλῖνε, ἄσμενος ἑόρακα.

* **ΑΣΚΗΣΗ 2**

Να βρείτε τα αντικείμενα και τα κατηγορούμενά τους στις παρακάτω προτάσεις και να τις μεταφράσετε:

α. Ἔκριναν αὐτὸν φιλομαθέστατον.

β. Ὁ δῆμος εἵλετο Μιλτιάδην στρατηγόν.

γ. Τὴν τοιαύτην δύναμιν ἀνδρείαν καλῶ

* **ΑΣΚΗΣΗ 3**

Να εντοπίσετε τη γενική κατηγορηματική στις παρακάτω προτάσεις και να αναγνωρίσετε το είδος της:

 Νομίζει τὰς πόλεις εἶναι ἑαυτοῦ.

 Τὰ ἱερά ἦν τριῶν ταλάντων.

 Σιγή ἐστι σώφρονος τρόπου.

 Ἡ κρηπίς ἐστι λίθων μεγάλων.